Diametrs

Diametrs ir  nogrieznis, kas savieno divus riņķa līnijas punktus un iet caur tās centru. Diametrs ir arī definējams kā garākā horda riņķa līnijā. Diametru parasti apzīmē ar d vai D.Inese Lude, Jolanta Lapiņa. Matemātika 7. klasei. Pētergailis, 2013. 41. lpp. Parasti jēdzienu "diametrs" attiecina uz riņķi un riņķa līniju, kā arī sfēru vai lodi. Matemātikā to attiecina arī uz citiem matemātiskiem objektiem, tajā skaitā uz grafiem. Plašākā nozīmē diametrs ir lielākais attālums starp diviem kādas figūras punktiem.

Riņķa līnijas diametrs ir vienāds ar divkāršotu tās rādiusa garumu. Jebkurš riņķa līnijas diametrs iet caur tās centru.

 Vispārinājums 
Augstākminētā definīcija ir speciāls gadījums vispārīgākai definīcijai. Kādas metriskas telpas apakškopas diametrs ir vismazākā augšējā robeža attālumiem starp punktiem šajā apakškopā. Tātad, ja A ir apakškopa, tad tās diametrs ir
 D = sup { d(x, y) | x, y ∈ A }.

 Grafa diametrs 
Par grafa diametru sauc lielāko attālumu starp divām tā virsotnēm. Tā, piemēram, pilnā grafa  diametrs ir 1.

 Skatīt arī 
 Rādiuss
 Pī
 Riņķa līnija

 Atsauces 

 Ārējās saites 

Kategorija:Ģeometrija